Document ID: 32015D0398

IZVEDBENI SKLEP KOMISIJE (EU) 2015/398
z dne 13. februarja 2015
o spremembi Odločbe 2008/185/ES glede vključitve Madžarske na seznam držav članic, prostih bolezni Aujeszkega
(notificirano pod dokumentarno številko C(2015) 718)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti člena 9(2) in člena 10(2) Direktive,
ob upoštevanju naslednjega:
(1)
Direktiva 64/432/EGS določa pravila, ki se v Uniji uporabljajo za trgovino z govedom in prašiči. Člen 9 navedene direktive določa merila za odobritev obveznih nacionalnih programov nadzora za nekatere nalezljive bolezni, vključno z boleznijo Aujeszkega. Poleg tega člen 10 navedene direktive določa, da kadar država članica meni, da je njeno ozemlje ali del njenega ozemlja prosto takih bolezni, vključno bolezni Aujeszkega, Komisiji predloži ustrezno dokazno dokumentacijo.
(2)
Odločba Komisije 2008/185/ES (2) določa dodatna jamstva za premike prašičev med državami članicami. Navedena jamstva so povezana z razvrstitvijo držav članic glede na njihov status v zvezi z boleznijo Aujeszkega.
(3)
Priloga I k Odločbi 2008/185/ES navaja države članice ali njihove regije, proste bolezni Aujeszkega, v katerih je cepljenje prepovedano. Priloga II k navedeni odločbi navaja države članice ali njihove regije, v katerih se izvajajo odobreni nacionalni programi nadzora za izkoreninjenje bolezni Aujeszkega.
(4)
Madžarska je trenutno navedena v Prilogi II k Odločbi 2008/185/ES kot država članica oziroma regija, v kateri se izvajajo odobreni nacionalni programi nadzora za izkoreninjenje bolezni Aujeszkega.
(5)
Madžarska je zdaj predložila dokumentacijo k zahtevku za razglasitev, da je Madžarska prosta bolezni Aujeszkega.
(6)
Po oceni podporne dokumentacije, ki jo je predložila Madžarska, je primerno, da se Madžarska črta s seznama iz Priloge II k Odločbi 2008/185/ES in se namesto tega vključi na seznam iz Priloge I k Odločbi.
(7)
Odločbo 2008/185/ES bi bilo zato treba ustrezno spremeniti.
(8)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Prilogi I in II k Odločbi 2008/185/ES se nadomestita z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 13. februarja 2015

Labels: 3
18
6